钦定古今图书集成/理学汇编/学行典/第223卷 > 刘笃
## 钦定古今图书集成/理学汇编/学行典/第223卷 > 刘笃

按《陕西通志》：“刘笃，中部庠生。五岁丧母，头触母柩，啼
号弗食。稍长，植柏墓闲，柏枯，日对之泣，泣涕著树上，
树复茂。贼攻邑，城陷时祖母老矣，笃负之走，夜犯沮
水，澌冰渡，妻在后，弗顾也。父绁青门狱，病方溽夏，笃
侍父不解衣寝，忧郁呕血，秘不令父知，病瘳而笃随
没。笃有同母弟，先是忤其嫂嫂，怨而白之，笃曰：‘弟幼
忆失吾母时，才两岁，嗟是吾母所怜爱儿也’。”妻大义
之。其天性仁孝类如此。